**ОБЩИНСКА ИЗБИРАТЕЛНА КОМИСИЯ**

**СУНГУРЛАРЕ**

**ЗА ИЗБОРИТЕ ЗА ОБЩИНСКИ СЪВЕТНИЦИ И КМЕТОВE  И  НАЦИОНАЛЕН РЕФЕРЕНДУМ НА 25 ОКТОМВРИ 2015 Г.**

**РЕШЕНИЕ № 286–МИ**

**Сунгурларе, 01 ноември 2015 г**

***ОТНОСНО:*** Постъпила жалба с вх. № 022/01.11.2015 г. от регистъра за жалбите и сигналите, воден от ОИК – Сунгурларе, от Христина Христова Михалева.

Пред Общинска избирателна комисия – Сунгурларе е постъпила жалба от Христина Христова Михалев – пълномощник на ПП „БДЦ“, в която се навеждат твърдения за допуснати нарушения от членовете на СИК № 025 – с. Славянци при преброяването на бюлетините след приключване на гласуването. По-конкретно се твърди, че е извършвано прехвърляне на купчина с бюлетини с различни номера една върху друга и невъзможност на пълномощниците и застъпниците да видят бюлетините. Изразява се несъгласие и с броя на недействителните бюлетини. Направено и искане за повторно преброяване на гласовете.

Във връзка с така подадената жалба е снето обяснение от Веселина Желязкова Жекова – Председател на СИК № 025 – с. Славянци. Същата дава сведения, че при отварянето на урната са присъствали всички членове на секционната избирателна комисия, наблюдатели, застъпници и кандидати за кмет на населеното място и броенето на бюлетините е извършено от членовете на СИК, като са отделени действителните от недействителните бюлетини. Твърди също така, че недействителните (празни) бюлетини са обявени гласно и пред двамата кандидати.

Общинска избирателна комисия – Сунгурларе намира жалбата за неоснователна. Съгласно чл. 445, ал. 3 от ИК повторно преброяване на бюлетините съвместно от членовете на СИК и ОИК е допустимо само в случаите когато е налице несъответствие между фабричните номера на получения и предадения протокол от СИК или когато е налице съществено несъответствие във вписаните в протокола данни, което не може да се отстрани от СИК. Нито една от така предвидените от закона хипотези не е налице в конкретния случай, поради което ОИК – Сунгурларе намира, че не са налице основания ново преброяване на гласовете.

С оглед изложеното Общинска избирателна комисия – Сунгурларе намира, че жалбата следва да бъде отхвърлена като неоснователна.

С оглед изложеното и на основание чл. 87, ал. 1, т. 22 във връзка с чл. 445, ал. 3 от Изборния кодекс, Общинска избирателна комисия – Сунгурларе

**РЕШИ:**

**ОТХВЪРЛЯ** като неоснователна жалба с вх. № 022/01.11.2015 г. от регистъра за жалбите и сигналите, воден от ОИК – Сунгурларе, подадена от Христина Христова Михалева.

 Решението може да се обжалва пред Централната избирателна комисия по реда на чл. 88 от ИК в срок до три дни от обявяването му.

Препис от решението да се изложи на информационното табло на Общинска избирателна комисия – Сунгурларе, да се публикува на интернет страницата ОИК – Сунгурларе.

 Председател:

 Петя Колева

 Секретар:

 Красимира Маринова - Куриева

*Решението е прието .............*

*Решението е обявено на ………….2015г. в..........................часа*

*Членове ОИК Сунгурларе*

*1………………………………………………………………......*

*2. …………………………………………………………………*

*Решението е снето от таблото на..........2015 г. в..................часа*

*Членове ОИК Сунгурларе*

*1………………………………………………………………......*

*2. ………………………………………………………………*